L 150/220
EL
Επίσημη Εφημερίδα της Ευρωπαϊκής Ένωσης
9.6.2023
β) την ελάττωση της συμβολής της Ένωσης στις εκπομπές αερίων του θερμοκηπίου και στην απώλεια βιοποικιλότητας σε παγκόσμιο επίπεδο. 2.
Με την επιφύλαξη του άρθρου 37 παράγραφος 3, ο παρών κανονισμός δεν εφαρμόζεται σε σχετικά παράγωγα προϊόντα που περιλαμβάνονται στο παράρτημα I και τα οποία έχουν παραχθεί πριν από την ημερομηνία που υποδεικνύεται στο άρθρο 38 παράγραφος 1.
Άρθρο 2 Ορισμοί Για τους σκοπούς του παρόντος κανονισμού, ισχύουν οι ακόλουθοι ορισμοί: 1)
«σχετικά βασικά προϊόντα»: τα βοοειδή, το κακάο, ο καφές, ο ελαιοφοίνικας, το καουτσούκ, η σόγια και η ξυλεία·
2)
«σχετικά παράγωγα προϊόντα»: τα προϊόντα που απαριθμούνται στο παράρτημα I και τα οποία περιέχουν, έχουν τραφεί ή έχουν κατασκευαστεί ή παρασκευαστεί χρησιμοποιώντας σχετικά βασικά προϊόντα·
3)
«αποψίλωση δασών»: η ανθρωπογενής ή μη ανθρωπογενής μετατροπή δασών σε γεωργική χρήση·
4)
«δάσος»: περιοχή εκτεινόμενη σε έκταση μεγαλύτερη του 0,5 εκταρίου με δένδρα υψηλότερα των 5 μέτρων και συγκόμωση μεγαλύτερη του 10 %, ή δένδρα που μπορούν να φθάσουν τα όρια αυτά επιτόπου, εξαιρουμένης γης που κατά κύριο λόγο έχει γεωργική ή αστική χρήση γης·
5)
«γεωργική χρήση»: η χρήση γης για τη γεωργία, συμπεριλαμβανομένων των γεωργικών φυτειών και των γεωργικών εκτάσεων σε αγρανάπαυση, και των κτηνοτροφικών περιοχών·
6)
«γεωργική φυτεία»: περιοχή με συστάδες δένδρων σε συστήματα γεωργικής παραγωγής, όπως φυτείες οπωροφόρων δέν­ δρων, φυτείες ελαιοφοίνικα, ελαιώνες και αγροδασικά συστήματα καλλιεργειών υπό δενδροκάλυψη· σε αυτές περιλαμβάνο­ νται όλες οι φυτείες σχετικών βασικών προϊόντων εκτός της ξυλείας· οι γεωργικές φυτείες εξαιρούνται από τον ορισμό του «δάσους»·
7)
«υποβάθμιση των δασών»: οι διαρθρωτικές αλλαγές στη δασική κάλυψη, με τη μορφή μετατροπής: α) πρωτογενών δασών ή φυσικά αναγεννημένων δασών σε δασική φυτεία ή σε άλλη δασική έκταση· ή β) πρωτογενών δασών σε φυτευμένα δάση·
8)
«πρωτογενές δάσος»: φυσικά αναγεννημένο δάσος γηγενών ειδών δένδρων, εφόσον δεν υπάρχουν αισθητές ενδείξεις ανθρώπινης δραστηριότητας και δεν έχουν διαταραχθεί σημαντικά οι οικολογικές διεργασίες·
9)
«φυσικά αναγεννημένο δάσος»: δάσος που αποτελείται κυρίως από δένδρα που δημιουργούνται μέσω φυσικής αναγέννησης· περιλαμβάνει οποιαδήποτε από τις ακόλουθες περιπτώσεις: α) δάση για τα οποία δεν είναι δυνατόν να γίνει διάκριση μεταξύ φυτευμένων ή φυσικά αναγεννημένων· β) δάση με μείγμα φυσικά αναγεννημένων γηγενών ειδών δένδρων και φυτευμένων ή σπαρμένων δένδρων, όπου τα φυσικά αναγεννημένα δένδρα αναμένεται να αποτελέσουν το μεγαλύτερο μέρος του αναπτυσσόμενου αποθέματος στην ωριμό­ τητα των συστάδων· γ) τα πρεμνοφυή δάση από δένδρα που δημιουργήθηκαν αρχικά μέσω φυσικής αναγέννησης· δ) τα φυσικά αναγεννημένα δένδρα εισαγόμενων ειδών·
10) «φυτευμένο δάσος»: δάσος που αποτελείται κυρίως από δένδρα που έχουν δημιουργηθεί με φύτευση και/ή σκόπιμη σπορά, υπό την προϋπόθεση ότι τα φυτευμένα ή σπαρμένα δένδρα αναμένεται να αποτελούν περισσότερο από το 50 % του αναπτυσσόμενου αποθέματος στην ωριμότητα· περιλαμβάνονται τα πρεμνοφυή δάση από δένδρα που αρχικά φυτεύτηκαν ή σπάρθηκαν· 11) «δασική φυτεία»: φυτευμένο δάσος που υπόκειται σε εντατική διαχείριση και πληροί, κατά τη φύτευση και την ωριμότητα των συστάδων, όλα τα ακόλουθα κριτήρια: ένα ή δύο είδη, ομήλικος πληθυσμός και τακτική απόσταση μεταξύ των δένδρων· περιλαμβάνει φυτείες μικρού περίτροπου χρόνου αμειψισποράς για ξυλεία, ίνες ξύλου και ενέργεια και δεν περιλαμβάνει δάση που φυτεύονται για προστασία ή αποκατάσταση οικοσυστημάτων, καθώς και δάση που δημιουργούνται με φύτευση ή σπορά, τα οποία κατά την ωριμότητα των συστάδων μοιάζουν ή θα μοιάζουν με φυσικά αναγεννημένα δάση·